Jelaskan Hilang di Mekah dari Shahram Amiri dalam bahasa melayu

Beliau hilang pada Jun 2009 , dipercayai ditahan oleh perisik  CIA Amerika Syarikat. Menteri Luar Negeri Iran Manouchehr Mottaki mendakwa mempunyai beberapa dokumen bukti adanya campur tangan Amerika atas kehilangan Amiri. Namun kerajaan AS menafikan mereka menculik Amiri.

Pada 13 Julai 2010, beliau dilaporkan berada di Kedutaan Pakistan di Washington dan mahu dihantar pulang ke Tehran. Iran memutuskan hubungan diplomatik dengan AS sejak Revolusi Islam Iran 1979.

Dalam kenyataan media Iran pada 8 Jun 2010, Amiri mendakwa dia diculik oleh CIA ketika mengerjakan haji di Arab Saudi pada 3 Jun 2009. Mereka menculiknya di sebuah rumah penginapan dan memberi suntikan anaesthetic . Kemudian dibawa ke Tucson, Arizona dan disiksa fizikal dan mental selama 8 bulan. AS mendakwa beliau mencuri rahsia nuklear. Dia melarikan diri dari tahanan AS. Beliau diculik oleh CIA dan Istikhbarat - agen perisikan Arab Saudi.

Dalam laman Youtube pula , fakta bertentangan diberi, Katanya dia berada di Amerika kerana mahu menyambung pengajian dan berada dalam keadaan selamat. Dia tidak terlibat dalam penyelidikan senjata dan tidak mengetahui bidang tersebut.